Հայկական մշակույթի օրերի բացմանը ներկա գտնվելու, ինչպես նաեւ Եգիպտոսի համապատասխան կառույցների ներկայացուցիչների հետ հանդիպելու համար եռօրյա այցով Կահիրեում էր ՀՀ մշակույթի փոխնախարար Ներսես Տեր-Վարդանյանը: Մինչ բացման արարողությունը փոխնախարարը հանդիպեց Եգիպտոսի մշակույթի նախարար Հելմի ալ-Նամնամի հետ: Հանդիպմանը քննարկվեցին մշակույթի տարբեր ոլորտներում հնարավոր համագործակցության հարցեր, ինչպես՝ համատեղ ֆիլմարտադրություն, գրական թարգմանություններ, գրադարաններում թվայնացման աշխատանք, թանգարանների միջև կրթական ծրագրեր և այլն: